Jason Kidd

**Jason Frederick Kidd**, nado o 23 de marzo de 1973 en San Francisco, California, é un antigo xogador profesional e adestrador de baloncesto estadounidense, que actualmente traballa como adestrador asistente dos Los Angeles Lakers da National Basketball Association (NBA). Previamente xogou na posición de base na NBA, foi 10 veces All-Star, cinco veces membro do primeiro Equipo All-NBA, e nove veces membro do equipo All-Defensive da NBA. Na súa honra os Brooklyn Nets retiraron o seu dorsal 5.

Kidd naceu sendo o sétimo fillo de Steve e Anne Kidd, el afroamericano, ela descendente de irlandeses. Creceu nun barrio de clase media-alta en Oakland (California). Nos playgrounds desa cidade coincidiu en numerosas ocasións con outra base xa mítico da liga, Gary Payton. Xogou ó baloncesto universitario nos California Golden Bears antes de ser elixido na 2ª posición do Draft da NBA de 1994 polos Dallas Mavericks. Foi nomeado co-Rookie do Ano da NBA na súa tempada cos Mavericks. De 1996 a 2001 xogou cos Phoenix Suns, e máis tarde cos New Jersey Nets de 2001 a 2008, ós cales levou a dúas Finais da NBA en 2002 e en 2003. A mediados da tempada 2007-08, foi traspasado de novo a Dallas, onde gañou o seu primeiro e único anel da NBA coma xogador en 2011. Tras rematar a súa carreira coma xogador nos New York Knicks na tempada 2012-13, asinou unha semana despois de retirarse cos Brooklyn Nets coma adestrador principal.

A súa versatilidade de xogo fíxoo un xogador que asinaba habitualmente triplos-dobres (é dicir, máis de dez puntos, rebotes e asistencias nun mesmo encontro) e retirouse sendo o terceiro que máis conseguiu da historia de NBA en liga regular e o segundo en play-offs. É alcumado por iso ás veces como "Mr. Triple Double", aínda que é máis habitual o sobrenome de "J-Kidd". Gañou ademais dúas medallas de ouro coa selección estadounidense, en 2000 e en 2008.

## Traxectoria deportiva 
### Universidade 
Tras deixar o instituto Kidd matriculouse na Universidade de California, Berkeley para xogar nos *Golden Bears* do devandito centro, próximo ao seu fogar e enrolado na división Pacific Ten Conference da NCAA. Durante a súa estancia na universidade foi elixido para o First Team All-American durante o seu segundo ano, ademais conseguiu coa súa contribución que os Golden Bears aparecesen por dúas veces no torneo final da NCAA.

### Profesional 
En 1994 declárase elixible para o Draft da NBA de 1994, sendo escollido polos Dallas Mavericks na segunda posición. Durante a súa primeira tempada fixo máis de 11 puntos 5 rebotes e 7 asistencias por partido, medias que lle fixeron merecedor de compartir con Grant Hill (dos Detroit Pistons) o premio de Rookie do Ano.

#### Phoenix Suns 
Na tempada 96-97 Kidd é traspasado aos Phoenix Suns e comeza alí unha andaina de cinco anos onde non fai máis que confirmarse como un dos mellores bases do momento.

##### As Patacas Fritas 
Un incidente marca a carreira de Jason Kidd e o final da súa traxectoria en Phoenix, cidade que serve como residencia a unha elevada cifra de xubilados en USA e tradicionalmente un lugar de conviccións non moi liberais. A lenda di que tras un esaxerado castigo a un dos seus fillos por un simple prato de patacas fritas, Jason Kidd e a súa muller Juwana, muller de coñecido e marcado temperamental carácter, comezaron unha acalorada discusión que ao parecer acaba violentamente. Este suceso escandaliza, evidentemente, á sociedade da cidade de Arizona e Kidd é traspasado aos Nets.

#### New Jersey Nets 
[dereita|225px|miniatura|Jason Kidd fronte aos [Minnesota Timberwolves|Wolves.]]
A franquía de Meadowlands fora até ese ano 2001 unha das máis históricas perdedoras do deporte profesional americano. A chegada de Jason Kidd cambia por completo o panorama, xunto ao número 1 do draft de 2000 Kenyon Martin e ao sistema de Byron Scott adestrador principal dos Nets. Durante as tempadas 2001-2002 e 2002-2003 os de Nova Jersey dominaron a Conferencia Leste e alcanzan as finais da NBA, con todo, en ambas as ocasións perderon, unha ante Los Angeles Lakers e outra ante San Antonio Spurs.

En xullo de 2004 intervénselle dunha microrotura no xeonllo, lesión da que moitos xogadores como Allan Houston, Penny Hardaway, Chris Webber ou o propio Kenyon Martin nunca conseguiron recuperarse para volver ao seu nivel. Ese feito unido ao desmenbramento do equipo que levantara aos Nets ao primeiro posto da súa conferencia dado o traspaso de Kerry Kittles a non renovación de Martin e a polémica saída do adestrador polos seus problemas cos xogadores, principalmente con Kidd non auguraban bos tempos.

A pesar de todo o 5 dos Nets volveu e grazas á incorporación de Vince Carter mediada a competición, volveron coarse en playo-ffs e en 2006 conquistaron novamente o título da División Atlántico. con todo, en ámbalas postempadas os Miami Heat cruzáronse no seu camiño. En 2007 Jason Kidd volveu ao seu mellor nivel o que lle valeu para ser incluído no All-Star Game.

#### Dallas Mavericks 
O 19 de febreiro de 2008 é traspasado a Dallas Mavericks xunto a Malik Allen, Antoine Wright, dúas futuras eleccións no draft e diñeiro en metálico por Devin Harris, DeSagana Diop, Maurice Ager, Keith Van Horn e Trenton Hassell. Kidd é xa parte da historia do baloncesto en Estados Unidos, sendo o terceiro xogador que máis triplos-dobres conseguiu na NBA só por detrás de Magic Johnson e Oscar Robertson. Así mesmo, conseguiu situarse como o segundo xogador con máis asistencias na historia da NBA, tras John Stockton, superando a Mark Jackson.

#### New York Knicks 
O 5 de xullo de 2012, Kidd anunciou un acordo por tres anos cos New York Knicks.

## Estatísticas 
180px|miniatura|Jason Kidd en 2009.
[180px|miniatura|Jason Kidd ante [John Wall o 1 de marzo de 2013.]]

### Tempada regular 
### Playoffs 
## Logros 
miniatura|Kidd cos Nets.
* **10 veces NBA All-Star**: 1996, 1998, 2000, 2001, 2002, 2003, 2004, 2007, 2008, 2010
* **6 veces mellor quinteto da NBA**:
:* **Primeiro**: 1999, 2000, 2001, 2002, 2004
:* **Segundo**: 2003
* **9 veces mellor quinteto defensivo da NBA**:
:* **First Team **: 1999, 2001, 2002, 2006
:* **Second Team**: 2000, 2003, 2004, 2005, 2007
* **NBA co-Rookie do Ano**: 1995 (con Grant Hill)
* **Mellor quinteto de Rookies**: 1995
* **Campión do NBA All-Star Skills Challenge**: 2003
* Cinco veces líder da tempada regular, **asistencias por partido**: 1999 (**10.8**), 2000 (**10.1**), 2001 (**9.8**), 2003 (**8.9**), 2004 (**9.2**)
* Tres veces líder da tempada regular, **asistencias totais**: 1999 (**539**), 2001 (**753**), 2003 (**711**)
* Líder da tempada regular, **roubos totais**: 2002 (**175**)
* #5 retirado polos Brooklyn Nets

### Marcas da NBA 
* O único xogador da historia da NBA en acadar 15.000 puntos, 7.000 rebotes, e 10.000 asistencias na súa carreira.
* Ten as marcas históricas de New Jersey Nets en triplas (729), asistencias (4.090), asistencias nunha tempada (808), roubos (876), triplos-dobres (49), e triplos-dobres nunha tempada (12, 2006–2007).
* Jason Kidd é o único xogador da historia da NBA en conseguir máis de 700 asistencias e 500 rebotes nunha tempada sete veces. Magic Johnson e Oscar Robertson fixérono 6 veces.
* Nas finais da Conferencia Leste de 2002 contra os Boston Celtics, Kidd fixo 17,5 puntos, 11,2 rebotes, e 10,2 asistencias de media por encontro, converténdose nun dos dous únicos xogadores da historia da NBA en facer de media un triplo-dobre nunha serie de play-offs de seis ou máis encontros (o outro é Magic Johnson). Kidd volveuno a facer na primeira rolda da Conferencia Leste de 2007 contra Toronto Raptors, facendo 14,0 points, 10,0 rebounds, e 13,2 asistencias por partido.
* É o segundo xogador da historia da NBA en ter unha media de triplo-dobre nunha postempada enteira. Kidd rematou con medias de 14,6 points, 10,9 rebounds e 10,9 asistencias en doce encontros durante os playoffs de 2007.
** O primeiro xogador fora Oscar Robertson que tivo unha media de 28,8 puntos, 11,0 asistencias e 11,0 rebounds en catro partidos na primeira rolda de 1962.
* Un dos tres xogadores en facer unha media de triplo-dobre en múltiples series de playoffs, xunto con Magic Johnson e Wilt Chamberlain.
* Un dos tres xogadores en ter máis de 15.000 puntos e 10.000 asistencias na súa carreira.
* Cuarto xogador da historia da NBA en conseguir máis de 10.000 asistencias.
* Un dos únicos cinco xogadores da historia da NBA en liderar a clasificación de asistencias por partido en tres tempadas consecutivas (os outros son Bob Cousy, Oscar Robertson, John Stockton e Steve Nash).
* Un dos únicos cinco xogadores en ter unha media de triplo-dobre nas series de playoffs, xunto con Magic Johnson, Wilt Chamberlain, Oscar Robertson e Fat Lever.
* Un dos únicos tres xogadores (Fat Lever, Wilt Chamberlain) da historia da NBA en conseguir polo menos 15 puntos, 15 rebotes, e 15 asistencias nun encontro de playoffs.
* Jason Kidd é o primeiro xogador en dez anos en conseguir un triplo-dobre en tres partidos consecutivos, con 13 puntos, 12 asistencias, e 11 rebotes a 1 de agosto de 2008.

#### Historia da NBA 
* **2º** en triplos-dobres en playoffs (**11**, a 30 de marzo de 2009)
* **2º** en asistencias (**12,091**)
* **3º** en triplos-dobres na liga regular (**105**, a 10 de abril de 2010)
* **3º** en **rebotes dun base ou escolta** (**8.725**)
* **2º** en roubos (**2.684**)
* **8º** en media de asistencias por encontro (**8.69**)
* **3º** en triplas conseguidas (**1.988**)
* **14º** en media de roubos por partido (**1,93**)

### Outros 
[miniatura|Dorsal retirado pola [Universidade de California.]]
* Naismith High School Player of the Year en 1992
* Xogador do ano de instituto por *USA Today* e *Parade* en 1992
* Primeiro quinteto de All-American en Berkeley.
* Membro da selección dos Estados Unidos de 2000 nos Xogos Olímpicos de Sidney.
* Membro da selección dos Estados Unidos de 2003.
* Nomeado po *USA Today* no segundo quinteto de tódolos tempos dos Estados Unidos en 2003.
* Portada do videoxogo NBA Live 2003.
* Dorsal número 5 retirado pola Universidade de California en 2004.
* Medalla de ouro coa selección dos Estados Unidos no torneo das Américas de 2007.
* Nomeado por USA Basketball atleta masculino do ano de 2007.
* Medalla de ouro coa selección dos Estados Unidos nos Xogos Olímpicos de 2008 en Pequín.
* Vixésimo oitavo mellor xogador da historia da NBA segundo a lista de 2009 de *SLAM Magazine*.

## Notas 
## Véxase tamén 
### Ligazóns externas 
* Sitio web oficial
* Perfil en NBA.com
* Estatísticas de Jason Kidd 
* Vídeo resumo dalgunhas das mellores xogadas de Kidd